Държавен вестник, бр. 94, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  94
„10. участва в дейностите, осъществявани 
от международните организации по въпросите 
в областта на защита на личните данни;
11. участва в преговорите и сключването на 
двустранни или многостранни споразумения 
по въпроси от своята компетентност;
12. организира и координира обучението 
в областта на защитата на личните данни на 
администраторите на лични данни.“
§ 3. В чл. 28 ал. 2 се изменя така:
„(2) Администраторът на лични данни 
предоставя информацията по ал. 1 безплатно.“
Законът е приет от 41-ото Народно събра­
ние на 16 ноември 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
9301
УКАЗ № 315
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за изменение и допълнение на Законa за 
корпоративното подоходно облагане, приет от 
ХLI Народно събрание на 17 ноември 2010 г.
Издаден в София на 24 ноември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Законa за 
корпоративното подоходно облагане (обн., 
ДВ, бр. 105 от 2006 г.; изм., бр. 52, 108 и 110 
от 2007 г., бр. 69 и 106 от 2008 г. и бр. 32, 35 
и 95 от 2009 г.)
§ 1. В чл. 12 се правят следните изменения 
и допълнения:
1. Алинея 8 се изменя така:
„(8) Следните доходи са от източник в 
страната:
1. доходи от наем или друго предоставяне за 
ползване на недвижимо имущество, включи­
телно идеална част от недвижимо имущество, 
намиращо се в страната;
2. доходи от разпореждане с недвижимо 
имущество, включително идеална част или 
ограничено вещно право върху недвижимо 
имущество, намиращо се в страната.“
2. Създава се нова ал. 9:
„(9) Следните доходи, начислени от местни 
юридически лица, местни еднолични търгов­
ци или чуждестранни юридически лица и 
еднолични търговци чрез място на стопан­
ска дейност или определена база в страната 
в полза на чуждестранни юридически лица, 
установени в юрисдикции с преференциален 
данъчен режим, са от източник в страната:
1. възнаграждения за услуги или права, с 
изключение на случаите, когато услугите или 
правата са реално предоставени;
2. неустойки и обезщетения от всякакъв 
вид, с изключение на обезщетенията, начис­
лени по застрахователни договори.“
3. Досегашната ал. 9 става ал. 10.
§ 2. В чл. 16, ал. 2, т. 4 думата „заплаща­
нето“ се заменя с „начисляването“.
§ 3. В чл. 61 т. 3 се отменя.
§ 4. В чл. 62 се правят следните допълнения:
1. В ал. 1 след думата „съгласно“ се добавя 
„този закон или“.
2. В ал. 4 се създава изречение второ: „Из­
речение първо не се прилага, когато обстоя­
телството, налагащо промяната в стойностите 
на актива, е откриване на грешка.“
§ 5. В чл. 75 се правят следните изменения:
1. Алинея 4 се изменя така:
„(4) При откриване на грешка, свързана с 
данъчен амортизируем актив, стойностите на 
актива се променят по реда на чл. 62. Когато 
в резултат на открита грешка се установи, 
че за съответната минала година данъчно 
задълженото лице е следвало да формира 
данъчен амортизируем актив, то при опре­
деляне на данъчните финансови резултати 
за предходните години се признава годишна 
данъчна амортизация, равна на счетоводната 
амортизация, която би била начислена за този 
актив за съответните години, но не повече 
от годишната данъчна амортизация, която 
би била начислена, ако са били използвани 
максимално допустимите годишни данъчни 
амортизационни норми за съответните години. 
Данъчният амортизируем актив по изречение 
второ се завежда в данъчния амортизационен 
план към 1 януари на годината на откриване 
на грешката с данъчната си амортизируема 
стойност и начислената данъчна амортизация 
по изречение второ.“
2. Алинея 6 се изменя така:
„(6) Алинеи 1 – 4 не се прилагат по от­
ношение на данъчния финансов резултат и 
данъчното задължение върху него за тази 
миналa годинa, за която към 1 януари на го­
дината на откриване на грешката са изтекли 
поне 6 години.“
§ 6. Член 79 се изменя така:
„Коригиране на грешки, различни от счето­
водни грешки
Чл. 79. Разпоредбите на тази глава се при­
лагат и за грешки, различни от счетоводни 
грешки, включително за грешки при преобра­
зуване на счетоводния финансов резултат за 
целите на определяне на данъчния финансов 
резултат.“